Een nag in 1912, het die Titanic, die grootste pasassierstoomskip in die wêreld wat deur baie mense as onsinkbaar geag is, ‘n ysberg getref en gesink. Baie mense is dood. Na die ramp was die toneel buite die White Star Line kantore in Liverpool een van angs en rou soos vriende en familie van die mense aanboord die gebou toegeswerm het. Aan beide kante van die hoofingang is plakkate opgesit. Een plakkaat is genoem ‘GERED’; die ander een het gesê, ‘VERLORE.’ Van tyd tot tyd het ‘n verteenwoordiger van die besigheid met ‘n stuk papier uitgeloop wat die naam van nog ‘n pasassier bevat het. Wanneer hy die papier opgehou het, het ‘n doodse stilte oor die skare geswiep soos die geliefdes van die vermiste mense gewag het om te sien op watter kant hy die naam sou opskryf. Die dag wat Jesus gekruisig is, het God uit die hemel afgekyk, ‘GERED’ op die kruis geskryf en begin om name in die Lam se boek van die lewe op te skryf. Die boodskap van die kruis het nie verander nie. Jy hoef nie ‘n geleerde te wees om dit te verstaan nie. Die meeste mense wat na Christus toe kom, weet inderwaarheid nie veel oor die Bybel nie. Al wat hulle weet, is dat hulle ‘n Redder nodig het en dat God vir hulle lief is. Al wat jy moet doen om die ewige lewe te verkry, is om jou van sonde te bekeer en jou vertroue in Jesus te plaas. Die oomblik wat jy dit doen, skryf God jou naam in die Lam se boek en word jy ‘n lid van sy familie, met ‘n gewaarborgde plek in die hemel. Dit kan vandag met jou gebeur.